George Floyd adalah saikung lalakian Aprika-Amirika nang habis umur wayah 25 Mai 2020, imbah saikung pulisi Minneapolis bakulimbit putih Derek Chauvin manjajak lawan lintuhut di gulu Floyd salawas paling kada pitu manit, wayah inya tarabah tatingharap di kartak.  Patugas Thomas Lane wan J. Alexander Kueng jua mangganii manahani Floyd, samantara patugas Tou Thao badiri di paraknya sambil mancanganginya. Kajadian ngitu tajadi wayah panangkapan Floyd di Powderhorn, Minneapolis, Minnesota, wan dirakam lawan punsil ulih babarapa urang nang malihatnya. Rakaman pidiu ngitu manampaiakan Floyd barapa kalian manyambat: Aku kada kawa bahinak (), wan disabarluasakan lawan midia susial wan disiarakan ulih midia. Kaampat patugas nang taumpat diampihi kaisukan harinya.